|  |
| --- |
|  |
|  Број:404-277/2018-03 |
|  Датум: 20.04.2018. године |
|   |

**Предмет:** Одговор на питање бр. 2 уотвореном поступку јавне набавке ЈН број 2/2018-03

**Питање:**

Поставили би смо неколико питања у вези са Јавном набавком за контролу обавезних резерви нафтних деривата у складиштима дирекције-Отворени поступак, ЈН број 2/2018-03.

Пре свега скренули би пазњу када су у питању обавезни услови, недостаје редни број 3. Обавезних услова. Сви наведени услови односе се искључиво на домаће лабораторије и траже се стандарди СРПС, чиме је повређено начело једнакости понуђача, члан 12.

Сходно томе постављамо питање на који начин стране фирме могу да учествују у поступку јавне набавке? Да ли се тражене изјаве и сертификати могу доставити на енглеском језику и да ли је исте потребно оверити?

Молимо Вас за образложење на постављена питања или измену постављених услова.

Унапред хвала на одговору,

**Одговор:**

Након разматрања постављеног Захтева, Комисија се изјашњава на постављена питања:

По питању обавезних услова где недостаје редни број 3. исти је изостављен јер је у Закону о јавним набавкама ( '' Службени гласник РС '' бр. 124/2012, 14/2015 и 68/2015) у члану 75. Обавезни услови брисана тачка 3., те је Наручилац поступио у складу са законским одредбама приликом постављања обавезних услова.

АТС је потписник Мултилатералног споразума између АТС и Европске организације за акредитацију (EA MLA), о међусобном признању. Кроз систем мултилатерталних споразума се потврђује еквивалентност система акредитације путем спровођења колегијалног оцењивања (PEER EVALUACION). Што се тиче признавања самих сертификата и извештаја акредитованих тела за оцењивање усаглашености који су акредитовани од стране акредитационих тела потписница ових споразума, решења су идентична као у Европској унији, надлежни су законодавци тих земаља и у зависности су од законодавства и потписаних споразума на међудржавном нивоу.

Имајући у виду наведено, сви заинтересовани који испуњавају горе наведене услове могу се јавити, с тим што је потребно да се важећи сертификат преведе на српски језик и овери од стране судског тумача и исти достави уз понуду.

Зоран Јовановић, председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Мирјана Јањић, члан

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Небојша Димитријевић, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ивона Дупало, члан \_\_\_\_\_\_\_\_\_\_\_\_\_\_\_\_\_\_\_\_\_\_

 Илинка Ковачевић, члан

 \_\_\_\_\_\_\_\_\_\_\_\_\_\_\_\_\_\_\_\_